
ROMÂNIA

JUDEŢUL SATU MARE

CONSILIUL LOCAL AL 

MUNICIPIULUI SATU MARE

Nr. 59232 / 15.10.2026
PROIECT

HOTĂRÂREA NR. _________________

pentru stabilirea unor tarife distincte și aprobarea ajustării tarifelor, din Contractul de delegare a gestiunii serviciului public de salubrizare în municipiul Satu Mare prin concesiune de servicii nr. 145 din 2023
Consiliul Local al Municipiului Satu Mare,

Analizând proiectul de hotărâre nr. ................................, referatul de aprobare al Primarului Municipiului Satu Mare nr. 59241 / 15.10.2026, în calitate de inițiator, raportul de specialitate comun al Administratorului public al Municipiului Satu Mare și al Serviciul Ecologie Urbană și Spaţii Verzi nr. 59245 / 15.10.2026, al Direcției Economice................................, al Serviciului Juridic nr. 59726/19.10.2026 şi Avizele Comisiilor de specialitate din cadrul Consiliului local Satu Mare, 
Ţinând cont de prevederile art. 14 din Contractul de delegare a gestiunii serviciului public de salubrizare în municipiul Satu Mare prin concesiune de servicii nr. 145 - 25196 din 19.04.2023, 
Ținând seama de prevederile:

- art. 1 alin. (2) lit. e), art. 2 lit. o) şi p), art. 8 alin. (3) lit. k), art. 9 alin. (2) lit. d), art. 43 alin. (2), (4) și (5) din Legea serviciilor comunitare de utilități publice nr. 51/2006, republicată, cu modificările şi completările ulterioare, 
- art. 2 alin. (3) lit. a), lit. j), lit. k), lit. l), art. 6 alin. (1) lit. n), art. 9 alin. (1) lit. g), art. 29 alin. (2) lit. c), art. 34, art. 43 şi art. 47 din Legea serviciului de salubrizare a localităților nr. 101/2006, republicată, cu modificările și completările ulterioare, 

- art. 17 alin. (5) lit. f) și i) din Ordonanța de Urgență nr. 92/2021 privind regimul deşeurilor, cu modificările și completările ulterioare, 

- Hotărârii Consiliului Local Satu Mare nr. 256/31.08.2023 privind Regulamentul de organizare și funcționare a serviciului public de salubrizare al Municipiului Satu Mare, 

- Hotărârii Consiliului Local Satu Mare nr. 249/28.09.2023 pentru aprobarea modificării unor prevederi contractuale din Contractul de delegare a gestiunii serviciului public de salubrizare în municipiul Satu Mare prin concesiune de servicii nr. 145 - 25196 din 19.04.2023,

- Hotărârii Consiliului Local Satu Mare nr. 369/23.11.2023 pentru aprobarea tarifelor din Contractul de delegare a gestiunii serviciului public de salubrizare în municipiul Satu Mare prin concesiune de servicii nr. 145 – 25196 din 19.04.2023, ca urmare a modificărilor legislative impuse de Ordonanța de urgență 133/2022 cu modificările şi completările ulterioare,
În conformitate cu prevederile:

· art. 4 lit. b), c) şi n), art. 5 alin. (1) lit. a), art. 10, art. 29 – art. 32, art. 33 – art. 35, art. 54, art. 57 și art. 61 din Normele metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare aprobate prin Ordinul ANRSC nr. 640/2022, cu modificările și completările ulterioare,
· Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare.
Având la bază dispozițiile art. 129 alin. (1), alin. (2) lit. d), coroborate cu prevederile  alin. (7) lit. i) și lit. n) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, 

În temeiul prevederilor, art. 139 alin. (3), lit. g) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, 

Adoptă prezenta,
H O T Ă R Â R E:
Art. 1. Se aprobă stabilirea tarifelor distincte din Contractul de delegare a gestiunii serviciului public de salubrizare în municipiul Satu Mare prin concesiune de servicii nr. 145 - 25196 din 19.04.2023, pentru următoarele activități:

· tarif pentru colectarea separată şi transportul separat al deşeurilor de hârtie, metal, plastic şi sticlă din deşeurile municipale, pentru persoane fizice;

· tarif pentru colectarea separată şi transportul separat al biodeşeurilor din deşeurile municipale, pentru persoane fizice;
· tarif pentru colectarea separată şi transportul separat al deşeurilor de hârtie, metal, plastic şi sticlă din deşeurile municipale, pentru persoane juridice;
· tarif pentru colectarea separată şi transportul separat al biodeşeurilor din deşeurile municipale, pentru persoane juridice;   
Art. 2. Se aprobă ajustarea tarifele prevăzute în anexa nr. 2 din Contractul de delegare a gestiunii serviciului public de salubrizare în municipiul Satu Mare prin concesiune de servicii nr. 145 – 25196 din 19.04.2023, conform Anexei, care face parte integrantă din prezenta hotărâre.
Art. 3. Se aprobă încheierea unui act adiţional la Contractul de delegare a gestiunii serviciului public de salubrizare în municipiul Satu Mare prin concesiune de servicii nr. 145 - 25196 din 19.04.2023, având ca obiect cele aprobate în articolul 1 și 2, sens în care se împuternicește Primarul Municipiului să îl semneze.

Art. 4. Tarifele stabilite și ajustate conform prezentei hotărâri intră în vigoare din data de 01.01.2027. 

Art. 5. Cu ducerea la îndeplinire a prezentei hotărâri se încredințează Primarul  Municipiului Satu Mare şi serviciile de specialitate.
Art. 6. Prezenta hotărâre se comunică: 
· Primarului Municipiului Satu Mare, 
· Instituției Prefectului - Județul Satu Mare, 
· Serviciul Ecologie Urbană și Spaţii Verzi, 
· operatorului de salubrizare S.C. Florisal S.A. Satu Mare. 
· Se publică în Monitorul Oficial Local al municipiului Satu Mare și 
· se aduce la cunoștință publică.
INIŢIATOR PROIECT

